സൂപ്പര് താരങ്ങള്ക്ക് പിന്നാലെ ആശ ശരത്തിനും യുഎഇ ഗോള്ഡന് വിസ: സന്തോഷം പങ്കുവെച്ച് നടി asha sharath ദുബായ്: സൂപ്പര് താരങ്ങള്ക്ക് പിന്നാലെ ഗോള്ഡന് വിസ സ്വീകരിച്ച് നടി ആശ ശരത്ത്. ദുബൈ താമസ കുടിയേറ്റ വകുപ്പ് ആസ്ഥാനത്ത് നടന്ന ചടങ്ങില്വെച്ച് ഉദ്യോഗസ്ഥരില് നിന്ന് ആശ ശരത്ത് 10 വര്ഷത്തേക്കുള്ള ഗോള്ഡന് വിസ ഏറ്റുവാങ്ങി. കലാസാംസ്കാരിക രംഗങ്ങളിലെ പ്രതിഭകള്ക്കാണ് യുഎഇ സര്ക്കാര് ഗോള്ഡന് വിസ അനുവദിക്കുന്നത്. അതേസമയം വിവിധ മേഖലകളില് മികവ് തെളിയിക്കുന്നവര്ക്കാണ് യുഎഇ ഭരണകൂടം ഗോള്ഡന് വിസ അനുവദിക്കുന്നത്. 27 വര്ഷമായി യുഎഇയില് താമസിക്കുന്ന ആശ ശരത്തിന് ഇവിടെ നൃത്ത വിദ്യാലയവുമുണ്ട്. ഭര്ത്താവും യുഎഇയില് എഞ്ചിനീയറായി ജോലി ചെയ്യുകയാണ്. നേരത്തെ മലയാള സിനിമയില് നിന്ന് മമ്മൂട്ടി, മോഹന്ലാല്, ടൊവിനോ തോമസ്, പൃഥ്വിരാജ്, ദുല്ഖര് സല്മാന് എന്നീ താരങ്ങള്ക്കും ഗോള്ഡന് വിസ ലഭിച്ചിരുന്നു. മാത്രമല്ല കഴിഞ്ഞ ആഴ്ച്ചയില് നടിയും അവതാരകയുമായ നൈല ഉഷയ്ക്കും അവതാരകനും നടനുമായ മിഥുന് രമേശിനും ഗോള്ഡന് വിസ ലഭിച്ചിട്ടുണ്ട്. ഗോള്ഡന് വിസ ലഭിക്കുന്ന ആദ്യ മലയാള നടിയായിരുന്നു നൈല ഉഷ. യുഎഇയിലെ ഏറ്റവും വലിയ മീഡിയയായ എ.ആര്.എന് കമ്ബനിക്ക് കീഴിലെ എഫ്എമ്മില് റേഡിയോ ജോക്കിയാണ് നൈല ഉഷ.